**TEHNILINE KIRJELDUS**

Väikeostu eesmärk on leida sobivad seminariruumid koos toitlustamisega „SKA teenuspõhise juhtimise töötamise kokkuvõte 2025“ koolituse korraldamiseks.

* Toimumise kuupäev: **03.12.2025**
* Asukoht: Tallinn
* Osalejate arv: **80** +/- 20%, täpse osalejate arvu teatame 7 päeva enne ürituse algust (27.11.25)

Nõuded ruumile:

Ruumi paigutust soovime selliselt, et inimesed jaotuksid ümmarguste laudade taha istuma (soodustab ühist arutelu), mõned toolid veel esinejate ning korraldajate jaoks. Laudade suurused peaks olema piisavad, et laudkondadel oleks võimalik nende peal materjale läbi töötada, kirjutada, arutelusid pidada. Lisaks tuleks arvestada, et kõigil osalejatel oleks mugav jälgida ekraani/esinejat. Ühes lauas maksimaalselt 10 inimest, arvestades, et keegi ei istuks seljaga ekraani poole.

Lisaks toimub vestluspaneel, mille tarvis oleks eraldi nelja mugavat tooli.

Koolitusruum peab olema osalejate jaoks privaatne ehk sinna ei tohiks ligi pääseda kõrvalised isikud.

Nõuded tehnikale:

Ruumis peab olema videoprojektor ja suur ekraan, kus ettekandeid jälgida, helivõimendus koos vähemalt ühe käsimikrofoni ning ühe peamikrofoniga, esinejatele väiksem laud, kuhu arvuti toetada ning pabertahvel koos kirjutusvahenditega. Hea oleks kui on olemas ka *clicker* (slaidide vahetamiseks distantsilt). Päeva jooksul peab vajadusel olema kättesaadav inimene, kes vastutab tehnika toimivuse eest.

Nõuded toitlustusele:

Toitlustus peab sisaldama kahte pausi ja lõunabuffeed. Kohv, tee ja kannuvesi peavad olema osalejatele tagatud terve päeva jooksul.

Pakkumuse esitamisega koos palume edastada ka näidismenüü, mis ei ole hankijale siduv. Hankija jätab endale õiguse menüüs teha korrektuure koostöös edukaks tunnistatud pakkujaga võttes arvesse, et pakkumuses esitatud maksumused selle tulemusena ei muutu.

* Toitlustus ei tohi olla koolitusega samas ruumis, et mitte segada koolituse läbiviimist.
* Toitlustamise osutamisel on lubatud korduvkasutatavate nõude kasutamine ja/või ühekordsed nõud, kui nende materjal on biolagunev.
* Sisaldab teenindust.
* Toitlustuse ajal on istumiskohad tagatud.
* Toitlustuse menüü valikul peab arvestama, et ca 15% sööjatest võivad olla laktoosi- ja/või gluteenitalumatud või veganid.

**Joogivalik (vesi, tee ja kohv) peab olema tagatud kogu päeva vältel. Jookidele lisandiks peab olema tagatud piim ja taimne piimajook, suhkur.**

Tervituslaud on ajavahemikul kell **10.00-10.30.**

 Tervituslaud sisaldab:

* tervislikke suupisteid ja/või tervislikku kosutavat soolast ampsu.
* tervituslaua toitlustus peab olema arvestusega 100-120 g inimese kohta.

Buffeena serveeritud lõunasöök ajavahemikul kell **12:00-13.00**

* Buffeesid peab olema piisavalt, et oleks tagatud ca 80 inimese sujuv iseteenindus.
* Lõunasöök peab sisaldama pearooga (nt liha ja kartul või kana/kala ja riis vmt), pearoa juurde vähemalt ühte garniiri, eelistatud on 2 valikut, sh ühte toorsalativalikut.
* Pearoa juures oleva garniiri koostisosad ei tohi minna kokku toorsalati valikuga. Nt kui garniirina on valikus küpsetatud juur- ja köögiviljad, siis mitte kasutada samu vilju toorsalatina (nt. porgand, peet, paprika jne).
* Hankija eelistab hooajalist ja kodumaist toorainet ning eestipäraseid lihtsaid roogasid.
* Kui buffees on kasutusel tk kaup, siis peab olema sellekohane info osalejatele või näidisportsjon.

Vitamiini paus on ajavahemikul **14.30-14.45**

Vitamiini paus sisaldab:

* Värsket puuviljavalikut (nt viinamarjad, maasikad, apelsin vms)
* Vitamiini pausi toitlustus peab olema arvestusega 100-120 g inimese kohta

**Nõuded asukohale**

Seminariruum peab asuma mõistliku jalutuskäigu kaugusel ühistranspordi peatusest (ca 10 min jalutuskäigu kaugusel).

Maja ees või 10 minuti jalutuskäigu kaugusel peab asuma parkla(d), mis arvestaks osalejate arvuga.